open-index/open-wikipedia-markdown huggingface dataset:
Էլիզաբեթ Չեյնի

**Էլիզաբեթ «Լիզ» Լին Չեյնի Փերի** (, ), ամերիկացի փաստաբան և քաղաքական գործիչ, 2017 թվականի հունվարի 3-ից ԱՄՆ Ներկայացուցիչների պալատի անդամ։

## Կենսագրություն
Էլիզաբեթ Չեյնին ծնվել է 1966 թվականի հուլիսի 28-ին Մեդիսոնում (Վիսկոնսին նահանգ, ԱՄՆ)՝ քաղաքական գործիչներ Ռիչարդ Չեյնիի և Լին Չեյնիի ընտանիքում (ի ծնե՝ Վինսենթ), որոնք ամուսնացած են 1964 թվականի օգոստոսի 29-ից։ Էլիզաբեթն ունի կրտսեր քույր՝ ԼԳԲՏ ակտիվիստ Մերի Չեյնի։

Էլիզաբեթն ավարտել է «Կոլորադոյի քոլեջը», «Չիկագոյի համալսարանը» «Չիկագոյի համալսարանի իրավունքի դպրոցը» և «Oriental Institute»-ը։

## Կարիերա
Նախքան իրավաբանական ֆակուլտետ ընդունվելը Էլիզաբեթը հինգ տարի աշխատել է ԱՄՆ Պետական դեպարտամենտում և ԱՄՆ-ի Միջազգային զարգացման գործակալությունում 1989 թվականի և 1993 թվականի միջև ընկած ժամանակահատվածում։ 1993 թվականից հետո Չեյնին աշխատանքի է անցել «Armitage Associates LLP» ում, որը հիմնադրվել է Ռիչարդ Էրմիտեյջի կողմից։

Իրավաբանական ֆակուլտետն ավարտելուց հետո Էլիզաբեթը մասնավոր հատվածում զբաղվել է իրավաբանական գործունեությամբ և՛ որպես միջազգային փաստաբան, և՛ միջազգային ֆինանսական կորպորացիայի խորհրդատու։

2016 թվականին Վայոմինգ նահանգից ընտրվել է ԱՄՆ Ներկայացուցիչների պալատի անդամ՝ համաքելով ընտրողների ձայների 62%-ը։ 1979 թվականից մինչև 1989 թվականն այդ պաշտոնը զբաղեցրել է նրա հայրը։

## Անձնական կյանք
Էլիզաբեթն ամուսնացած է փաստաբան Ֆիլիպ Փերիի հետ։ Ամուսիններն ունեն հինգ երեխա՝ երեք աղջիկ և երկու տղա՝ Քեյթ Փերի (ծնվ. 1994), Էլիզաբեթ Փերի (ծնվ. 1997), Գրեյս Փերի (ծնվ. 2000), Ֆիլիպ Ռիչարդ Փերի (ծնվ. 2004) և Ռիչարդ Փերի (ծնվ. 2006):

## Ծանոթագրություններ

## Արտաքին հղումներ
* Congresswoman Liz Cheney 
* Biography at the *Biographical Directory of the United States Congress*

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Ամերիկացիներ իռլանդական սերմամբ
Կատեգորիա:Չիկագոյի համալսարանի շրջանավարտներ
Կատեգորիա:Ամերիկացի քաղաքական մեկնաբաններ
Կատեգորիա:ԱՄՆ-ի կին քաղաքական գործիչներ
Քծնանք

[180px|մինի|աջից|[Եզոպոսի «Աղվեսը և ագռավը» առակից հատված (Լեոն Ռուսսոյի նկարազարդմամբ)]]

**Քծնանք**, ինչ-որ մեկի բարեհաճությանն արժանանալու նպատակով՝ հաճոյակամ, հաճախ նաև կեղծավոր գովաբանում, ստորաքարշություն։

## Գրականությունում
Պատմականորեն այնպես է դասավորվել, որ քծնանքը հանդես է եկել որպես միապետների հետ շփման հիմնական ձև։ Վերածննդի դարաշրջանում եղել է գրողների սովորական գործողություններից, որոնք դա անում էին իշխող միապետներին շողոքորթելու համար։ Օրինակ՝ Էդմունդ Սփենսերը գովաբանել է Եղիսաբեթ I-ին՝ «Փերիների թագուհին» պոեմում, Ուիլյամ Շեքսպիրը քծնել է Հակոբ Ա-ին՝ «Մակբեթում», կամ օրինակ Նիկոլո Մաքիավելիին գովաբանել է Լորենցո Մեդիչիին՝ «Տիրակալը» տրակտատում։

Հիմնականում քծնելը համարվում է բացասական գործողություն։ Օրինակ «Աստվածաշունչ» գրքում քննադատվում են քծնողները, իսկ Հիսուսը՝ առանց քծնանքի խոսելու դառնում է օրինակ։

Դանթե Ալիգիերիի «Աստվածային կատակերգություն» ստեղծագործության մեջ՝ քծնողներին դասում է Դժոխքի 8-րդ շրջանի 2-րդ խանդակում, որտեղ նրանք կպչում են արգասիքներից։ Դա բացատրվում է նրանով, որ նրանց կյանքի օրոք կատարած քծնանքը նման է կղանքի։

Դասական գրականությունում քծնանքը հանդիսանում է կերպարների բնավորության հիմնական գծերից։ Այդպիսի օրինակներից են Գրիմ Գնիլոուսթը՝ Ջոն Ռոնալդ Ռուել Թոլքինի «Մատանիների տիրակալը» վիպաշարից, Հոներիլիան և Ռեգանան՝ «Լիր արքայից», կամ Յագոն՝ Ուիլյամ Շեքսպիրի «Օթելլո» ստեղծագործությունից։

## Փիլիսոփայությունում
Պատմաբանները և փիլիսոփաները ուշադրություն են դարձրել քծնանքին որպես էթիկայի և քաղաքականության ոլորտի խնդիր։ Հին Հունաստանի փիլիսոփա Պլուտարքոսը գրել է էսսե «ինչպես տարբերել քծնողին՝ ընկերոջից»։ «Գովք հիմարությանը» ստեղծագործությունում՝ Էրազմ Ռոտերդամցին դրական է արձագանքել քծնանքին, իր կարծիքով այն. «քաջալերում է ոգով կոտրվածներին, ուրախացնում է տխուրներին, բարձրացնում է տկարներին, արթնացնում է թմրածներին, բուժում է հիվանդներին, մեղմացնում է չարերին, մտերմացնում է սիրահարներին՝ մտերմացնում է, իսկ մտերմացնելուց հետո՝ միավորում է։ Դրդում է պատանիներին ուսման, ուրախացնում է ծերունիներին, գովերքի տեսքով և առանց վիրավորանքի խրախուսում է միապետերին։ Հիմնականում, դրա շնորհիվ յուրաքանչյուրը դառնում է ինքն իրեն ավելի հաճելի և անուշ, դրանում էլ հենց կայանում է ամենամեծ երջանկությունը»։

## Տես նաև
* Նարցիսիզմ

## Ծանոթագրություններ

Կատեգորիա:Խաբեություններ
Ռենետա Ինջովա

**Ռենետա Իվանովա Ինջովա** (, ), բուլղար պետական և քաղաքական գործիչ։ 1994 թվականից մինչև 1995 թվականը եղել է Բուլղարիայի վարչապետի ժամանակավոր պաշտոնակատար։

## Կենսագրություն
Ռենետա Ինջովան ծնվել է 1953 թվականի հուլիսի 6-ին Նովա Զագորա քաղաքում։ 1975 թվականին ավարտել է Կառլ Մարքս անվան բարձրագույն տնտեսական ինստիտուտը։ 1975 թվականից մինչև 1990 թվականը եղել է քաղաքական տնտեսության և տնտեսության դասավանդող։

1990-ականների սկզբին Ժողովրդավարական ուժերի միության տնտեսական փորձագետ։ Սեփականաշնորհման գործակալության ղեկավար (1992-1994)։ 1994 թվականի հոկտեմբերի 17-ին, Լյուբեն Բերովի գրասենյակի հրաժարականից հետո, նախագահ Ժելյու Ժելևը նրան նշանակել է հակաճգնաժամային կառավարության նախագահ։ Իր կարճ պաշտոնավարման ընթացքում հաջողություններ է գրանցել տնտեսական քաղաքականության մեջ և կազմակերպված հանցավորության դեմ պայքարում։

1995 թվականին Ինջովան առաջադրվել է Սոֆիայի քաղաքապետի պաշտոնին, բայց զբաղեցրել է երրորդ տեղը։ 2001 թվականին մասնակցել է նախագահական ընտրություններին, հավաքել է քվեարկողների ձայների 4,9 %-ը։

2012-2014 թվականներին եղել է Բուլղարիայի վիճակագրության ինստիտուտի դասավանդող։

### Անձնական կյանք
Ռենետա Ինջովան ամուսնացած է եղել Բոյան Սլավենկովի հետ, 1990-ական թվականներին նրան բաժանվել են։ Ունի Ռալիցու անունով դուստր։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Բուլղարացի գիտնականներ
Կատեգորիա:Բուլղարացի պետական գործիչներ
Կատեգորիա:Բուլղարիայի վարչապետներ
Կատեգորիա:Բուլղարիայի քաղաքական գործիչներ
Կատեգորիա:Կառավարության կին ղեկավարներ
Կատեգորիա:Կին գիտնականներ
Կատեգորիա:Կին վարչապետներ
Ջինա ՄակՔարթի

**Ջինա ՄակՔարթի** (, ), ԱՄՆ նախագահ Բարաք Օբամայի վարչակազմի շրջակա միջավայրի պահպանության գործակալության ադմինիստրատոր (2013-2017)։

## Կենսագրություն
1976 թվականին Մասաչուսեթսի համալսարանում (Բոստոն) ստացել է սոցիալական մարդաբանության արվեստի բակալավրի աստիճան, 1981 թվականին՝ Տաֆթսի համալսարանում շրջակա միջավայրի պաշտպանության պլանավորման և քաղաքականության գիտությունների մագիստրոսի աստիճան։

1999-2003 թվականներին աշխատել է Մասաչուսեթսի նահանգի շրջակա միջավայրի հարցերով վարչության (Massachusetts Executive Office of Environmental Affairs) ղեկավարի օգնական, 2003-2004 թվականներին՝ Մասաչուսեթսի կառավարությունում համագործակցության զարգացման վարչության ղեկավարի տեղակալ (Massachusetts Office of Commonwealth Development), 2004-2009 թվականներին եղել է Քոնեքթիքութ նահանգի շրջակա միջավայրի պաշտպանության դեպարտամենտի ղեկավարությունում (Connecticut Department of Environmental Protection):

2009 թվականին դարձել է ԱՄՆ-ի շրջակա միջավայրի պահպանության գործակալության ադմինիստրատորի տեղակալ։

2013 թվականի հուլիսի 18-ին ԱՄՆ Սենատը 59 ձայների մեծամասնությամբ 40-ի դեմ հաստատել է Ջենի ՄակՔարթիի նշանակումը գործակալության Ադմինիստրատորի պաշտոնում։ Այս պահին նրա նախորդի՝ Լիզա Ջեքսոնի հրաժարականից հետո 2013 թվականի փետրվարին անցել է 147 օր՝ բնապահպանական վարչության ղեկավարի պաշտոնում նոր նշանակման սպասման ամենաերկար ժամանակահատվածը։ Սենատորները հավակնորդին 1100 հարց են տվել, որոնցից գրեթե բոլորը (բացի 25-ից) հանրապետականներ են ներկայացրել։ Դեմոկրատական կուսակցության մեկ ներկայացուցիչ՝ Արևմտյան Վիրջինիա նահանգի Շախտյորի սենատոր Ջոն Մեչինը նույնպես դեմ է քվեարկել։

2016 թվականի մարտին Ջինա ՄակՔարթին խիստ քննադատության էր ենթարկվել ԱՄՆ Ներկայացուցիչների պալատում լսումների ժամանակ՝ Ֆլինթ (Միչիգան) քաղաքում խմելու ջրում կապարի բարձր պարունակության հայտնաբերման հետ կապված սկանդալի պատճառով։

## Անձնական կյանք
ՄակՔարթին ծնվել է իռլանդական ծագում ունեցող կաթոլիկ ընտանիքում։ 2015 թվականի հունվարին նա պաշտոնական այց է կատարել Վատիկան՝ նպատակ ունենալով, նրա խոսքով, Հռոմի Պապ Ֆրանցիսկոսին ուղերձ փոխանցել այն մասին, որ նախագահ Օբաման կիսում է Հռոմի Պապի տեսակետը կլիմայի փոփոխության դեմ պայքարի վերաբերյալ՝ որպես բարոյական պարտք։ Այցի ընթացքում Հռոմի պապի հետ անձնական ունկնդրություն չի կայացել, սակայն Մաքքարթնին ընդունել է Սուրբ Աթոռի չորս պաշտոնական ներկայացուցիչ։

Ջինա Մաքքարթնին ամուսնացած է Քենեթ Մաքքարիի հետ (Kenneth McCarey), որն աշխատում է Բոստոնի տանը։ Ամուսիններն ունեն երեք երեխա։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի բնապահպաններ
Կատեգորիա:Ամերիկացի գիտնականներ
Կատեգորիա:Բոստոնի համալսարանի շրջանավարտներ
Ժակլին Ստալոնե

**Ժակլին Ֆրենսիս (Ջեքի) Ստալոնե** (, ), ամերիկացի հասարակական գործիչ, աստղագուշակ և դերասանուհի։

## Կենսագրություն
Ջեքի Ստալոնեն (մինչև ամուսնանալը` Լեյբոֆիշ, ) ծնվել է վաշինգտոնցի փաստաբան Ջոն Փոլ Լեյբոֆիշի (1891-1956) և բրետանցի Ժաննա Վիկտորյա Աննա (Ադրիենա) Քլերեկի (1896-1974) ընտանիքում։ Հայրական կողմի նախնիները` Ռոզան (ծնունդով` Լամլեց, 1868-1948) և Չարլզ Լեյբոֆիշը (1861-1935), 1888 թվականին Ուկրաինայի Օդեսա քաղաքից ներգաղթել են Միացյալ Նահանգներ։

1980-ական թվականների կեսերին այցելել է ԽՍՀՄ, հանդիպել Միխայիլ Գորբաչովի հետ։

Պարել է կրկեսի ճոճաձողին։ Իրականացրել է մեծ քանակությամբ պլաստիկ վիրահատություններ։

Առաջին ամուսնու` Ֆրենկ Ստալոնեի հետ (1919-2011) Ջեքին ամուսնացած է եղել 1945-1957 թվականներին։ Հետո երկրորդ անգամ ամուսնացել է Էնթոնի Ֆիլիթիի հետ, որի հետ համատեղ ապրել է մի քանի տարի (ամուսնալուծվել են դստեր ծնվելուց անմիջապես հետո)։ 1998 թվականից առ այսօր Ստալոնեի երրորդ ամուսինը Սթիվեն Մարկուս Լևինն է։

Դերասան Սիլվեստր Ստալոնեի, երաժիշտ և երգիչ Ֆրենկ Ստալոնեի և դերասանուհի Թոնի Դ’Ալտոյի մայրն է։

2005 թվականին մասնակցել է «Celebrity Big Brothers» ռեալիթի շոուին։

Չնայած տարիքին` շարունակել է կատարել պլաստիկ վիրահատություններ, կոսմետոլոգիական երիտասարդացնող պրոցեդուրաներ և մասնակցել հասարակական կյանքին։

## Գրքեր
Մի քանի աստղագուշական գրքերի հեղինակ է (միաժամանակ հրատարակվել են Մեծ Բրիտանիայում, Իսպանիայում, Ճապոնիայում)։
* Jacqueline Stallone, Mim Eichler. Star Power: An Astrological Guide to Super Success. — New York: NAL Books, 1989. — ISBN 0-453-00678-7
* Jacqueline Stallone, Mim Eichler. Star Power. — 1991. — ISBN 0-330-31333-9
* Jacqueline Stallone. Starpower: An Astrological Guide to Super Success. — 1999. — ISBN 0-9676854-0-0

## Ծանոթագրություններ

## Արտաքին հղումներ
* Անձնական կյանք
* http://www.amiannoying.com/(S(pzkbfa55nqcqxg55e40s1rfp))/view.aspx?ID=55

Կատեգորիա:Աստղաբաշխներ
Կատեգորիա:Ամերիկացի հասարակական գործիչներ
Կատեգորիա:20-րդ դարի դերասանուհիներ
Կատեգորիա:Ամերիկացի պարուհիներ
Կատեգորիա:1920-ականների ծնունդներ
Կատեգորիա:Ամերիկացի դերասանուհիներ
Կատեգորիա:Ամերիկացի հեռուստատեսային դեմքեր
Ֆրանսուա Լեկունտր

**Ֆրանսուա Լեկունտր** (), ֆրանսիացիր բանակի գեներալ, Ֆրանսիայի Զինված ուժերի գլխավոր շտաբի պետ (2017 թվականից)։

## Կենսագրություն
Ավարտել է Ազգային ռազմական համալսարանը և Սեն-Սիր հատուկ ռազմական դպրոցը։

Ֆրանսիայի 3-րդ գնդի ռազմածովային հետևակի կազմում 1991 թվականին մասնակցել է Իրաք-քուվեյթյան պատերազմին, այնուհետև ծառայել է Ջիբութիում և Սոմալիում։ 1994 թվականին ֆրանսիական զորամիավորման կազմում ուղարկվել է Ռուանդա երկրում ցեղասպանությունը դադարեցնելու համար։ 1995 թվականին Բոսնիական պատերազմի ժամանակ ծառայել է UNPROFOR-ի կազմում և հայտնի է դարձել Սարաևոյում սերբական ստորաբաժանումների հետ փոխհրաձգությունից հետո։ 2005 թվականին վերադարձել է 3-րդ գնդի ռազմածովային հետևակի շարքերը 2006—2007 թվականներին Առաջին իվուարական պատերազմի ժամանակ մասնակցել է մարդասիրական գործողությանը։ 2011 թվականին գլխավորել է պաշտպանության նախարարի ռազմական գրասենյակը, հետագայում 2013 թվականին դարձել է 9-րդ ռազմածովային բրիգադը։ Գլխավորել է Մալիում Եվրոպական միության ռազմական առաքելությունը, 2014 թվականին մասնակցել է Ֆրանսիայի ցամաքային ուժերում բարեփոխումներին, լինելով Ցամաքային զորքերի գլխավոր շտաբի անդամ։

2017 թվականի հուլիսի 19-ին գեներալ Պիեռ դը Վիլեի թոշակի անցնելուց հետո նախագահ Էմանուել Մակրոնը Ֆրանսուա Լեկունտրին նշանակում է Զինված ուժերի գլխավոր շտաբի պետի պաշտոնում։

Հաջորդ օրը՝ հուլիսի 20-ին Մակրոնը Լեկունտրի ուղեկցությամբ այցելեց Իստրում գտնվող Ռազմաօդային ուժերի 125-րդ բազա::

## Անձնական կյանք
Լեկունտրը դավանում է կաթոլիկություն։ Ամուսնացած է, ունի 4 երեխա։

## Ծանոթագրություններ

## Արտաքին հղումներ
* 

Կատեգորիա:Ֆրանսիացի գեներալներ
Սինդի Մաքքեյն

**Սինդի Մաքքեյն** (, ), ամերիկացի գործարար, քաղաքական և հասարակական գործիչ, Հանրապետական կուսակցության անդամ։ Սենատոր Ջոն Մաքքեյնի այրին։

## Կենսագրություն
Ծնվել է 1954 թվականի մայիսի 20-ին Արիզոնա նահանգի Ֆենիքս քաղաքում։ Ընտանիքի միակ երեխան։ 1968 թվականին նա մի խումբ կրտսերների կոչում ստացավ «Ռոդեո թագուհու» տիտղոսը, ստացավ մանկավարժության արվեստի բակալավրի կոչում Հարավային Կալիֆոռնիայի համալսարանից և հատուկ մանկավարժության արվեստի մագիստրոսի կոչում։ Նա ուսուցանույմ էր հաշմանդամություն ունեցող երեխաներին մինչև 1980 թվականը, երբ ամուսնացավ Ջոն Մաքքեյնի հետ։ 1988 թվականին, դառնալով երեք երեխաների մայր (չորրորդ երեխան ավելի ուշ որդեգրվեց ընտանիքի կողմից), նա հիմնել է Ամերիկյան կամավոր բժշկական թիմի բարեգործությունը` բժշկական օգնություն ցուցաբերելու կարիքավորներին երրորդ աշխարհի երկրներում։ 2000 թվականին նա ղեկավարեց հոր Hensley & Co.-ի տնօրենների խորհուրդը, Anheuser-Busch գարեջրի խոշորագույն դիստրիբյուտորներից մեկը։

Ակտիվորեն մասնակցել է ամուսնու քաղաքական քարոզարշավներին, այդ թվում՝ 2008 թվականին, երբ նա պայքարում էր նախագահի պաշտոնի համար։ Մասնավորապես, հենց նա է հրապարակայնորեն մեղադրել Բարաք Օբամային, որ նա անցկացրել է «ամերիկյան պատմության ամենակեղտոտ արշավը», ինչպես նաև այն բանում, որ սենատորի պաշտոնում նա մերժել է Իրաքում ամերիկացի զինվորներին աջակցելու հարցում (Օբաման դեմ է քվեարկել ամերիկյան ռազմական խմբավորման ֆինանսավորմանը)։

## Անձնական կյանք
1994 թվականին նա դադարեց մասնակցել բժշկական բարեգործական կազմակերպություններին։ 2004 թվականին ինսուլտ Է տարել, որի հետևանքներից լիովին վերականգնվել է։

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի կանայք
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ուսուցչուհիներ
Մարիա Գաբրիել

**Մարիա Իվանովա Գաբրիել** (), ի ծնե՝ **Նեդելչևա** (, ), բուլղար քաղաքական գործիչ, 2019 թվականին նորարարությունների և երիտասարդության եվրոպական հանձնակատար։

2017 թվականից մինչև 2019 թվականը եղել է թվային տնտեսության եվրոպական հանձնակատար։

## Կենսագրություն
Ավարտել է Պլովդիվի համալսարանը բուլղարերենի և ֆրանսերենի բակալավրի աստիճանով, ինչպես նաև քաղաքական հետազոտությունների ինստիտուտը Բորդոյում՝ համեմատական քաղաքականության և միջազգային հարաբերությունների մագիստրոսի աստիճանով։

2004 թվականից մինչև 2008 թվականներին որպես գիտական օգնական դասավանդել է Բորդոյում իր ալմա մատերում, Եվրամիությունում որոշումների ընդունման գործընթացի, քաղաքական սոցիոլոգիայի և միջազգային հարաբերությունների մասին կուրսեր է կարդացել։

2009 թվականից Եվրոպական ժողովրդական կուսակցության կազմում եղել է Եվրախորհրդարանի պատգամավոր, 2012 թվականին դարձել է Եվրոպական ժողովրդական կուսակցության կանանց խմբի նախագահի տեղակալ, 2014 թվականից մինչև 2017 թվականը համարվել է Եվրոպական ժողովրդական կուսակցության առաջնորդի տեղակալ և Եվրախորհրդարանում բուլղարական պատվիրակության առաջնորդ։ 2017 թվականի մայիսի 10-ին Բոյկո Բորիսովի երրորդ կառավարությունը առաջադրել է նրա թեկնածությունը թվային տնտեսության և հասարակության եվրակոմիսարի թափուր պաշտոնը զբաղեցնելու համար, և 2017 թվականի հուլիսի 7-ին զբաղեցրել է այդ պաշտոնը (աջակցել են 517 եվրապատգամավոր, 77 քվեարկել են դեմ, 89 ձեռնպահ):

2019 թվականի մայիսի 26-ին Գաբրիելն ընտրվել է 9-րդ գումարման Եվրախորհրդարան՝ գլխավորելով «Քաղաքացիները Բուլղարիայի եվրոպական զարգացման համար» կուսակցության ցուցակը, սակայն կրկին հրաժարվել է մանդաթից՝ ցանկանալով շարունակել աշխատանքը Յունկերի հանձնաժողովում։ Նրան փոխարինել է Եվրամիության խորհրդում բուլղարական ներկայացուցչության նախկին նախարար Լիլյան Պավլովը։

## Ծանոթագրություններ

## Արտաքին հղումներ
* 

Կատեգորիա:21-րդ դարի կին քաղաքական գործիչներ
Կատեգորիա:Բուլղարացի դիվանագետներ
Կատեգորիա:Բուլղարիայի արտաքին գործերի նախարարներ
Կատեգորիա:Բուլղարիայի քաղաքական գործիչներ
Քեթլին Մաքֆարլենդ

**Քեթլին Մաքֆարլենդ** (, ), ամերիկացի լրագրող և քաղաքական գործիչ։

## Կենսագրություն
Ծնվել է Ջոզեֆ Տրոյանի և Էդիթ Տրոյանի ընտանիքում։ Քեթլինի եղբայրը՝ Մայքլը, աշխատել է որպես վերլուծաբան Նյու Յորքում։

Ստացել է բակալավրի աստիճան արվեստի Ջորջ Վաշինգտոնի համալսարանում, բակալավրի աստիճան արվեստի և մագիստրոսի արվեստի Օքսֆորդի համալսարանում, ինչպես նաև վերապատրաստվել է ստանալու դոկտորական աստիճան, բայց չի պաշտպանել թեզը։

1970-1976 թվականներին եղել է ԱՄՆ Ազգային Անվտանգության խորհրդում Հենրի Քիսինջերի օգնականը։

1982-1985 թվականներին՝ պաշտպանության նախարար Կասպար Ուայնբերգերի սպիչրայթեր (նաև ստացել է ԱՄՆ Սենատի պաշտպանության կոմիտեի աշխատակազմում աշխատելու փորձ)։ 1983 թվականի դեկտեմբերին Ուայնբերգերը Մաքֆարլանդին պաշտոնից ազատել էր հասարակայնության հետ կապերի իր օգնականի տեղակալի պաշտոնում։ 1983 թվականի հոկտեմբերին Բեյրութում ամերիկացի ծովային հետևակայինների շտաբում տեղի ունեցած պայթյունից հետո արված եզրակացությունների հիման վրա Մաքֆարլենդը ուայնբերգերի ելույթը նախապատրաստել էր 1984 թվականի նոյեմբերի 24-ին՝ Մամուլի ազգային ակումբում, որտեղ ձևակերպվել էին Ռեյգանի վարչակազմի ռազմական քաղաքականության հիմնարար դրույթները՝ ռազմական գործողություններ սկսել միայն ԱՄՆ-ի և նրա դաշնակիցների կենսական շահերին սպառնացող վտանգի դեպքում։

2006 թվականին Մաքֆարլենդը միացավ Նյու Յորք նահանգից ԱՄՆ-ի Սենատի ընտրություններում Հանրապետական կուսակցությունից նրա թեկնածության առաջադրման համար մղվող պայքարին (գործող սենատորն այն ժամանակ Հիլարի Քլինթոնն էր, որը գնաց վերընտրությունների՝ ներկայացնելով դեմոկրատական կուսակցությունը)։ 2006 թվականի սեպտեմբերի 12-ի փրայմերիզում Մաքֆարլանդը 74 108 ձայն է ստացել իր մրցակից Ջոն Սպենսեր 114 914-ի դեմ (հետագայում նա պարտվել է Քլինթոնի ընտրություններում)։

Մի շարք տարիների ընթացքում, մինչև 2016 թվականի նոյեմբերը, Մաքֆարլենդը հաճախ որպես քաղաքական վերլուծաբան հրավիրվել է Fox News հեռուստաալիք։

2016 թվականի նոյեմբերի 25-ին ընտրված նախագահ Դոնալդ Թրամփը Մաքֆարլենդին նշանակել է Ազգային անվտանգության հարցերով իր խորհրդականի տեղակալ։

2017 թվականի մայիսի 19-ին նախագահ Թրամփը Մաքֆարլենդին առաջադրեց Սինգապուրում ԱՄՆ դեսպանի պաշտոնը զբաղեցնելու համար։ Քանի որ 2017 թվականի վերջին Սենատը դեռ չի հաստատել նշանակումը, 2018 թվականի հունվարին Սպիտակ տունը կրկին առաջադրել է Մաքֆարլենդի թեկնածությունն այդ պաշտոնում։ 2018 թվականի փետրվարի 2-ին Մակֆարլենդը հրաժարվել է առաջադրումից։

## Անձնական կյանք
1984 թվականին Քեթլինը ամուսնացել է Ալան Ռոբերթս Մաքֆարլենդի հետ, որը հավասար գործընկեր է (general partner) ֆինանսական ընկերության Lazard Frères & Co-ում։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի կանայք
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի լրագրողներ
Կատեգորիա:Ամերիկացի կին քաղծառայողներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Ջորջ Վաշինգտոն համալսարանի շրջանավարտներ
Կատեգորիա:Օքսֆորդի համալսարանի շրջանավարտներ
Թամարա Հովհաննիսյան (կենսաբան)

**Թամարա Տիգրանի Հովհաննիսյան (Իոանեսյան)** (), հայ կենսաբան։ Կենսաբանական գիտությունների դոկտոր։

Լևոն Հովհաննիսյանի քույրը։

## Կենսագրություն
Թամարա Հովհաննիսյանը ծնվել է 1904 թվականի հունիսի 3-ին, Իրանի Թավրիզ քաղաքում։ Ավարտել է Թիֆլիսի պետական համալսարանը։ Եղել է Վրաստանի գյուղատնտեսական ինստիտուտի մանրէաբանական լաբորատորիայի վարիչ։ Կենսաբանական գիտությունների դոկտոր է։

Աշխատանքները վերաբերում են թթենու շերամի որդի միջուկային պոլիէտրոզին։

Թամարա Հովհաննիսյանը մահացել է 1988 թվականի ապրիլի 10-ին, Մոսկվայում։

## Անդամակցություն
* Միջազգային բնապահպանական համաժողովի անդամ (1968):

## Պարգևներ
* ԽՍՀՄ, ԺՏՆՑ ոսկե և արծաթե մեդալներ։

## Երկեր
* Թթենու շերամի հիվանդություններն ու պայքարը նրանց դեմ։ Հովհաննիսյան Թամարա Տիգրանի, Երևան, Հայպետգյուղհրատ, 1962։

## Ծանոթագրություններ

Կատեգորիա:Հայ կենսաբաններ
Կատեգորիա:Կենսաբանական գիտությունների դոկտորներ
Կատեգորիա:Թբիլիսիի պետական համալսարանի շրջանավարտներ
Ցեցկա Ցաչևա

**Ցեցկա Ցաչևա** (, ), բուլղար իրավաբան և քաղաքական գործիչ, Բուլղարիայի Ազգային ժողովի նախկին նախագահ (2009-2013, 2014-2014, այդ պաշտոնում պատմության ընթացքում առաջին կինը), 2017 թվականի մայիսի 4-ից Բոյկո Բորիսովի երրորդ կառավարությունում արդարադատության նախարար։

## Կենսագրություն
Ավարտել է Պլևենի մաթեմատիկական պրոֆիլի դպրոցը (1976) և Սոֆիայի համալսարանի իրավաբանական ֆակուլտետը։ Կրթություն ստանալուց հետո մեկ տարի վերապատրաստվել է Պլևենի մարզի դատարանում։ Որպես փաստաբան նրա մասնագիտական կարիերան սկսվել է Պլևենի քաղաքային վարչակազմում, և 1988 թվականին դարձել է մի խումբ քաղաքային փաստաբանների ղեկավար։ 1992 թվականին անդամագրվել է փաստաբանների տարածաշրջանային պալատին։

2006 թվականին դարձել է «Քաղաքացիները Բուլղարիայի եվրոպական զարգացման համար» կուսակցության հիմնադիրներից մեկը, Պլևենում եղել է այդ կուսակցության առաջնորդը։ 2007 թվականին անհաջող առաջադրվել է Պլևենի քաղաքապետի պաշտոնին, քաղաքային խորհրդում մանդաթ է ստացել։

Ցեցկա Ցաչևան ամուսնացած է, ունի մեկ որդի։ Ազատ տիրապետում է գերմաներենին և ռուսերենին։

2016 թվականին «Քաղաքացիները Բուլղարիայի եվրոպական զարգացման համար» կուսակցության կողմից առաջադրվել է Բուլղարիայի նախագահի պաշտոնում։ Անցել է երկրորդ շրջան՝ հավաքելով ընտրողների ձայների 22,0 %-ը։ Երկրորդ շրջանում զիջել է անկախ թեկնածու Ռումեն Ռադևին։

2017 թվականի մայիսի 4-ից համարվում է Բոյկո Բորիսովի երրորդ կառավարությունում արդարադատության նախարար։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Արդարադատության կին նախարարներ
Կատեգորիա:Բուլղարացի իրավաբաններ
Կատեգորիա:Բուլղարիայի քաղաքական գործիչներ
Կատեգորիա:Եվրոպացի կին քաղաքական գործիչներ
Կատեգորիա:Խորհրդարանի նախագահներ
Կատեգորիա:Սոֆիայի համալսարանի շրջանավարտներ
Մարիկա Նինու

**Մարիկա Նինու** (հունարեն՝ Μαρίκα Νίνου), ), ռեմբետիկո երաժշտական ոճի հայ-հունական երգչուհի էր, իսկական անունը Էվանգելինա (Վանուի Պարգևի Ադամյան) է (հունարեն՝ Ευαγγελία (Βανούι Παργκεβί Ανταμιάν):

## Կենսագրություն
Նա ծնվել է 1922 թվականին «Էվանգելիստրիաս» նավում, երբ մայրը, երկու քույրերը և ութամյա եղբայրը՝ Պարգև Ադամյանը, Զմյուռնիայից (ներկայիս Իզմիր) գաղթում էին Պիրեյոս։ Երբ նա ծնվում է, նրան դնում են նավի նկուղում, վերջինս կարծելով թե չի ապրի։ Այնուամենայնիվ աղջիկը ողջ է մնում և նրան «Էվանգելիստրիաս» նավի նավապետը անմիջապես կնքում է, և նավի պատվին նրան Էվանգելինա կոչում (հունարենից թարգմանաբար նշանակում է «ավետիս, բարի լուր»)։

Հունաստանում նրա ընտանիքը բնակություն հաստատեց Կոկինիայում՝ Մեգարոն փողոցի 50 հասցեում։ Յոթ տարեկանում Նինուն սկսեց հաճախել Կոկինիայում Հունաստանի Կապույտ խաչի հայկական «Զավարյան» նախակրթարան։

Այնտեղ աղջիկը մանդոլին նվագել սովորեց և միացավ դպրոցի նվագախմբին։ Միևնույն ժամանակ հզոր ձայնային տվյալների շնորհիվ նա սկսում է երգել Կոկկինիայի Սրբոց Յակոբեանց եկեղեցու երգչախմբում։

1939 թվականին նա ամուսնացավ իր առաջին ամուսնու՝ Հայկ Մեսրոպյանի հետ, որը փականագործ էր և խանութ ուներ Կոկինիայում, իսկ 1940 թվականին ծնվեց նրանց որդի Հովհաննեսը։ 1947 թվականին սովետական նավերը հասան Հունաստան, որպեսզի իրենց հետ տանեն այն հայերին, որոնք ցանկանում են հեռանալ և վերադառնալ Հայաստան։ Սալոնիկի և Աթենքի հայ բնակչության կեսը հեռացան։ Նրանց շարքերում էր նաև Նինուի ամուսինը՝ Հայկը, որը իր կնոջը և որդուն թողեց հետևում։

1944 թվականին նա հանդիպել է Նինո մականավամբ ակրոբատ Նիկոս Նիկոլաիդեսի հետ և ամուսնացել նրա հետ։ Նրանք սկսեցին միասին հանդես գալ որպես «Նինո դուետ»։ Երբ խմբին է միացել նաև նրանց որդին, խումբն անվանել են «Երկուսուկես Նինո»։

«Նինո»-ի ներկայացման ժամանակ նկարիչ Պետրոս Կիրյակոսը լսելով նրա ձայնը, Մանոլիս Հիոտիսին խորհուրդ է տվել ծանոթանալ Նինուի հետ։ 1948  թվականին Հիոտիսը երկու երգ ձայնագրեց Նինույի հետ։

1948 թվականի հոկտեմբերին Ստելակիս Պերպինիադիսը (հունարեն՝ Στελλάκης Περπινιάδης) նրան թևի տակ առնելով դարձրեց Ֆլորիդա ակումբի երգչուհի։

1949 թվականին Նինուն սկսել էր աշխատել Վասիլիս Ցիցիանիսի հետ Ֆեթ Ջիմիսում, մի վայր, որը պետք է որոշիչ դեր խաղար ինչպես իրենց կյանքում, այնպես էլ  Նինու-Ցիցանիս դուետի համար, որոնց համագործակցությունը Հունաստանի երաժշտության պատմության մեջ առանձնահատուկ տեղ է գրավում։

1951 թվականի հոկտեմբերին Նինուն Ցիցիանիսի հետ ելույթ ունեցավ Ստամբուլում, բայց այս ուղևորությունից հետո նրանք որոշեցին իրենց առանձին ճանապարհներով շարունակել։

1954 թվականին Միացյալ Նահանգներ մեկնելուց առաջ նա Աթենքում քաղցկեղի վիրահատության է ենթարկվում։ Այնուամենայնիվ,  քաղցկեղը արագորեն տարածվեց ԱՄՆ-ում, և նա վերադարձավ Հունաստան, որտեղ ուժգին ցավերով կարճ ժամանակ աշխատեց և իր հիվանդությանը պարտվելով 35 տարեկանում մահացավ։

## Ժառանգություն
Նինուն տիրապետում էր զգալի մարմնի, հնչեղության և անբասիր տոնայնության զիլ ձայնին և  երգում էր հուզական ինտենսիվությամբ։ Նա ձայնագրեց ընդհանուր 174 երգ, որից 119-ում հանդես գալով որպես գլխավոր երգիչ։

Կոստաս Ֆերիսի «Ռեմբետիկո» ֆիլմը հիմնված է նրա կյանքի պատմության վրա։

## Ծանոթագրություններ

Կատեգորիա:Հունահայ երգչուհիներ
Կատեգորիա:Բեմական կեղծանուններ
Ջին Շեյհին

**Ջին Շեյհին** (, ), ամերիկացի քաղաքական գործիչ, որը ներկայացնում է դեմոկրատական կուսակցությունը։ Նյու Հեմփշիրի նահանգապետ (1997-2003), 2009 թվականից Նյու Հեմփշիրի նահանգից ԱՄՆ սենատոր։

## Կենսագրություն
Կոշիկի արտադրության ոլորտում գործարար Այվոն Բաուերսի և Բել Բաուերսի դուստրը, որն աշխատում էր Սենտ Չարլզի եկեղեցիներից մեկում։ Ընտանիքը ավանդաբար աջակցում էր հանրապետականներին, և 1968 թվականի իր առաջին նախագահական ընտրություններում Սինթիա Ջինը քվեարկել է Ռիչարդ Նիքսոնի օգտին։ 1969 թվականին Փենսիլվանիայի Շիպպենսբերգի համալսարանում ստացել է անգլերենի գծով բակալավրի աստիճան, իսկ 1973 թվականին ավարտել Է Միսիսիպիի համալսարանը՝ քաղաքագիտության մագիստրոսի աստիճանով։ Համալսարանական տարիներին գրանցվել է որպես դեմոկրատ և դարձել քաղաքական ակտիվիստ։

1972 թվականին ամուսնացել է Բիլ Շեյխինի հետ, և համալսարանի ավարտից հետո 1973 թվականին նրա հետ տեղափոխվել է Նյու Հեմփշիր, որտեղ ամուսինները զբաղվել են ոսկերչական բիզնեսով, իսկ Ջինն ինքը նույնպես դասավանդել է։ 1976 թվականին մասնակցել է Ջիմի Քարթերի նախագահական քարոզարշավին, 1980 թվականին Նյու Հեմփշիրում գլխավորել է Քարթերի երկրորդ արշավը։

1990-1996 թվականներին եղել է Նյու Հեմփշիր նահանգի սենատոր։

1996 թվականին ընտրվել է նահանգապետ և 1997-2003 թվականներին եղել է նահանգի պատմության մեջ առաջին կինն այդ պաշտոնում։

2003 թվականին իր թեկնածությունն է առաջադրել ԱՄՆ Սենատի ընտրություններում, սակայն պարտվել է հանրապետական Ջոն Սունունին։

2004 թվականին գլխավորել Է Ջոն Քերիի նախագահական արշավը։ 2005 թվականին դարձել է կառավարման դպրոցի քաղաքականության ինստիտուտի տնօրեն։

2008 թվականի նոյեմբերի 4-ի ընտրությունների արդյունքներով հաղթել է Ջոն Սունունին և 2009 թվականի հունվարի 3-ին ստանձնել է պաշտոնը՝ դառնալով Նյու Հեմփշիրի պատմության մեջ առաջին կին սենատորը։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Հարվարդի համալսարանի դասախոսներ
Կատեգորիա:Միսիսիպիի համալսարանի շրջանավարտներ
Կատեգորիա:ԱՄՆ-ի կին քաղաքական գործիչներ
Դեյզի Հովհաննիսյան

**Դեյզի Նիկոլայի Հովհաննիսյան** (), հայ քիմիկոս։ Տեխնիկական գիտությունների դոկտոր (2001), պրոֆեսոր (2003):

## Կենսագրություն
Դեյզի Հովհաննիսյանը ծնվել է 1951 թվականի հունվարի 1-ին, Բաքու քաղաքում։ 1974 թվականին ավարտել է Երևանի պետական համալսարանը։ 1974-1991 թվականներին աշխատել է ՀՀ գիտությունների ազգային ակադեմիայի Օրգանական քիմիայի ինստիտուտում, 1991 թվականից՝ Երևանի պետական ճարտարապետության և շինարարության համալսարանում։ 1994 թվականից եղել է Հայլեռտեխհսկողություն տեսչութան քիմիական բաժնի պետ։ 2001 թվականից տեխնիկական գիտությունների դոկտոր է, 2003 թվականից՝ պրոֆեսոր։

Աշխատանքները վերաբերում են վինիլբենզոյական թթուների, բիս-ածանցյալների սինթեզին և որպես պնդեցուցիչներ դրանց կիրառությանը էպօքսիդային խեժերի ստացման համար։ Մշակել է նոր օրգանական կապակցողներ և դրանց հիման վրա՝ նոր շինարարական բաղադրանյութեր։ Հեղինակ է մեթոդական ձեռնարկների։

## Երկեր
* Հեքսահիդրո-սիմ-տրիազիններ. սինթեզ և կիրառություն, Երևան, 1999։

## Ծանոթագրություններ

Կատեգորիա:Հայ քիմիկոսներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Ալյոնա Բաբակ

**Ալյոնա Բաբակ** (, ), ուկրաինացի քաղաքական և պետական գործիչ, 2019 թվականի օգոստոսի 29-ից մինչև 2020 թվականի փետրվարի 4-ը Ուկրաինայի տարածքների և համայնքների զարգացման նախարար։ «Ինքնօգնություն» կուսակցության անդամ։ «Տեղական զարգացման ինստիտուտ» ՍՊԸ-ի տնօրեն։

## Կենսագրություն
Ալյոնա Բաբակը ծնվել է 1969 թվականի սեպտեմբերի 27-ին Կրիվոյ Ռոգ քաղաքում։

Գերազանցությամբ ավարտել է Կիևի օտար լեզուների պետական մանկավարժական ինստիտուտը՝ «Օտար լեզուներ» մասնագիտությամբ՝ օտար լեզուների (անգլերեն և ֆրանսերեն) ուսուցչի որակավորման շնորհմամբ (1991-1996)։

1996 թվականին դարձել Է ԱՄՆ-ում Էդմունդ Մասկի հիմնադրամի աջակցությամբ ուսման դրամաշնորհի մրցույթի հաղթող և 1998 թվականին ԱՄՆ Վիրջինիա նահանգի Օլդ Դոմինիոն համալսարանում ստացել է մագիստրոսի որակավորում «բիզնես վարչարարություն» մասնագիտությամբ և «ֆինանսներ» մասնագիտացմամբ։

1998 թվականից մինչ օրս մասնավոր ձեռնարկատեր է, միջազգային ծրագրերի ղեկավար, բնակարանային-կոմունալ և տեղական զարգացման ոլորտներում գնագոյացման և ֆինանսական կառավարման ավագ մասնագետ։ 2004 թվականից մինչ օրս համարվում է «Տեղական զարգացման ինստիտուտ» համաուկրաինական բարեգործական կազմակերպության վարչության անդամ և համահիմնադիր, որտեղ հանդիսանում է բնակարանային կոմունալ ոլորտում ֆինանսական կառավարման և գնագոյացման մասնագետ։ Բնակարանային-կոմունալ տնտեսության բարեփոխման և բնական մենաշնորհի սուբյեկտների գործունեության կարգավորման հարցերով ունի մոտ 30 գիտական աշխատություն։

Ուկրաինայի բնակարանային-կոմունալ տնտեսության և շինարարության, տարածաշրջանային զարգացման նախարարության բնակարանային-կոմունալ տնտեսության բարեփոխումների աշխատանքային խմբի անդամ։ Կոմունալ ծառայությունների ոլորտում պետական կարգավորում իրականացնող Գիտախորհրդատվական խորհրդի ազգային հանձնաժողովի անդամ (Կոմունալ ծառայությունների ոլորտում պետական կառավարում իրականացնող ազգային հանձնաժողովի 2012 թվականի ապրիլի 11-ի թիվ 104 հրաման)։ Ուկրաինայի 8-րդ գումարման Գերագույն ռադայի պատգամավոր։

2018 թվականի դեկտեմբերի 25-ին ներառվել է այն անձանց ցանկում, որոնց նկատմամբ Ռուսաստանի Դաշնությունը պատժամիջոցներ է սահմանել։

2019 թվականի օգոստոսի 29-ից մինչև 2020 թվականի փետրվարի 4-ը Ուկրաինայի տարածքների և համայնքների զարգացման նախարար։

2020 թվականի հունվարի 16-ին սեփական ցանկությամբ հրաժարական է տվել։

## Ծանոթագրություններ

## Արտաքին հղումներ
* Самопомощь 
* MinRegion  (in Ukrainian)

Կատեգորիա:21-րդ դարի կին քաղաքական գործիչներ
Կատեգորիա:Եվրամայդանի մասնակիցներ
Կատեգորիա:Ուկրաինայի նախարարներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի գործարարներ
Ջոլի Յուստուս

**Ջոլի Յուստուս** (, ), ամերիկացի իրավաբան և քաղաքական գործիչ Միսսուրի նահանգից։ Դեմոկրատ, նա եղել է Միսսուրի նահանգի սենատի անդամ, վերջին երկու տարում Միսսուրիի Սենատի փոքրամասնության առաջնորդ։

## վաղ տարիներ և կրթություն
Նա մեծացել է Միսսուրիի Բրենսոն քաղաքում, որտեղ սովորել է Բրենսոնի միջնակարգ դպրոցում։ Այնուհետև նա շարունակեց ուսումը Միսուրի նահանգի Սփրինգֆիլդի համալսարանում և Կանզաս Սիթիի Միսսուրիի համալսարանի իրավունքի դպրոցում։

## Կարիերա
2006 թվականին Ջոլի Յուստուսը ընտրվել է Միսսուրի նահանգի Սենատ։ Նա ներկայացրել է Kansas City և Grandview-ը։ Նրա ղեկավարությամբ ընկերությունը ճանաչվել է երկրում անվճար իրավաբանական ծառայությունների ծրագրեր առաջարկող 100 լավագույն ընկերություններից մեկը։

2015 թվականին Ջոլի Յուստուսը առաջադրվել էր Կանզաս Սիթիի 4-րդ շրջանի խորհրդականի պաշտոնում, որպեսզի փոխարինի պաշտոնաթող Յան Մարկասոնին։ Նա ապրիլի 7-ի ավագանու նախնական ընտրություններում հավաքել է ձայների 72 %-ը։ 2015 թվականի հունիսի 23-ին նա հաղթել է իր հակառակորդ Ջոն Ֆիերոյին Կանզաս Սիթիի համընդհանուր ընտրություններում՝ ձայների 76,4 %-ի առավելությամբ։ Որպես Կանզաս Սիթիի խորհրդի անդամ՝ Յուստուսը օդանավակայանների կոմիտեի նախագահն է, օրենսդրական կոմիտեի համանախագահն ու ֆինանսական կոմիտեի փոխնախագահը։ Նա նաև եղել է տրանսպորտի և ենթակառուցվածքների կոմիտեի, անշարժ գույքի շուկայի վերահսկողության քաղաքային կոմիտեի անդամ։

Մինչ խորհրդում ընտրվելը Յուստուսը միաժամանակ դեմոկրատական կուսակցության առաջնորդ էր Ջեֆերսոն Սիթիում և Սենատի զարգացման հարցերի մշտական հանձնաժողովի նախագահ։ Նա նաև Դատական կոմիտեի և Սենատի զբաղվածության, տնտեսական զարգացման և տեղական ինքնակառավարման հարցերով կոմիտեի բարձրաստիճան անդամ էր։ Յուստուսը Սենատ է մտցրել երեխաների խնամքի հաստատություններում դաստիարակության համակարգի բարեփոխման մասին օրինագիծը, որը թույլ կտա երեխաներին, որոնք հրաժարվել են խնամատար դաստիարակությունից։ Նա նաև հանդես է եկել Միսսուրիի նահանգում խտրականություն թույլ չտալու մասին օրենքի օգտին, որը հայտնի է նաև MONA անունով, նա արգելել է խտրականությունը սեռական կողմնորոշման կամ մարդու սեռական պատկանելության պատճառով։ Բացի այդ, Յուստուսը քաղաքական գործիչներից մեկն էր, որը հանդես է եկել 2014 թվականին քրեական օրենսգրքի բարեփոխման օգտին։

Յուստուսը նաև 2010 թվականից UMKC իրավաբանական դպրոցում արտահաստիքային պրոֆեսորի պաշտոն է զբաղեցրել։

2019 թվականի ընտրություններում Յուստուսը առաջադրվել է Կանզաս Սիթիի քաղաքապետի պաշտոնում, որտեղ պարտություն է կրել իր մրցակից Լուկաս Կվինտոնից։

## Անձնական կյանք
Յուստուսը Միսսուրիի Սենատի առաջին բաց միասեռական անդամն էր և Միսսուրիի Գլխավոր ասամբլեայի միայն երրորդ հրապարակային միասեռական անդամը։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի իրավաբաններ
Կատեգորիա:Լեսբուհի քաղաքական գործիչներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի փաստաբաններ
Ելենա Կոնդրատյուկ

**Ելենա Կոնդրատյուկ** (, ), ուկրաինացի պետական և քաղաքական գործիչ։ 2019 թվականի օգոստոսի 29-ից 9-րդ գումարման Ուկրաինայի Գերագույն ռադայի նախագահի տեղակալ։

Ուկրաինայի ժողովրդական պատգամավոր, «Բատկիվշինա համաուկրաինական միավորում» քաղաքական կուսակցության անդամ, Ուկրաինայի և Լեհաստանի Հանրապետության խորհրդարանական ասամբլեայի համանախագահ։ Միջխորհրդարանական Միությունում ազգային խորհրդարանական խմբի գործադիր կոմիտեի նախագահի տեղակալ։

## Կրթություն
* 1993 թվականին ավարտել է Իվան Ֆրանկոյի անվան Լվովի համալսարանի պատմական ֆակուլտետը։
* Պատմական գիտությունների թեկնածու։
* Հետազոտել է Ուկրաինայում հասարակական շարժումները։
* Հասարակայնության հետ կապերի և գովազդի ոլորտի առաջատար փորձագետ։

## Քաղաքական գործունեություն
2007 թվականին ընտրվել է Ուկրաինայի ժողովրդական պատգամավոր։

2012 և 2014 թվականների խորհրդարանական ընտրություններում «Բատկիվշինա համաուկրաինական միավորում» կուսակցության կողմից վերընտրվել Է ժողովրդական պատգամավոր։ Գործընկերների հետ 2011 թվականի դեկտեմբերին հիմնադրել է «Հավասար հնարավորություններ» պատգամավորական միավորումը։

Եղել է «Եվրոպայի Խորհրդի Խորհրդարանական ասամբլեայում մշտական պատվիրակություն» միջխորհրդարանական կազմակերպությունում (2012-2014) մշտական պատվիրակության անդամի տեղակալ և «Կենտրոնական Եվրոպայի նախաձեռնության խորհրդարանական չափման մշտական պատվիրակություն» միջխորհրդարանական կազմակերպությունում (2007-2012) մշտական պատվիրակության անդամի տեղակալ։

Եվրոմայդանի մասնակից։

2018 թվականի նոյեմբերի 1-ին ռուսական պատժամիջոցներ են սահմանվել Ուկրաինայի 322 քաղաքացիների, այդ թվում՝ Ելենա Կոնդրատյուկի նկատմամբ։

2019 թվականի օգոստոսի 29-ից նշանակվել է Ուկրաինայի Գերագույն ռադայի փոխխոսնակ։

## Մրցանակներ
* Մրցանակային զենք։

## Ընտանիք
Ամուսին՝ Ալեքսանդր Բոգուցկի, ICTV հեռուստաալիքի տնօրեն-նախագահ, EastOne ներդրումային խորհրդատվական ընկերության կառավարման անդամ։

## Ծանոթագրություններ

## Արտաքին հղումներ
* Справочник «Кто есть кто в Украине», издательство «Кол. И. С.»
* Верховная рада Украины VI созыва

Կատեգորիա:21-րդ դարի կին քաղաքական գործիչներ
Կատեգորիա:Լվովի համալսարանի շրջանավարտներ
Կատեգորիա:Խորհրդային պատմաբաններ
Կատեգորիա:Խորհրդային պետական գործիչներ
Կատեգորիա:Կին գիտնականներ
Կատեգորիա:Ուկրաինայի կին քաղաքական գործիչներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի պատմաբաններ
Կատեգորիա:Պատմական գիտությունների թեկնածուներ
Քլեր Մաքքեսկիլ

**Քլեր Մաքքեսկիլ** (, ), ամերիկացի քաղաքական գործիչ, Միսսուրիի նահանգից ԱՄՆ սենատոր (2007-2019), դեմոկրատական կուսակցության անդամ։

## Կենսագրություն
Նա սովորել է Կոլումբիայի (Միսսուրի) միջնակարգ դպրոցում, 1975 թվականին ավարտել է Միսսուրիի համալսարանը, 1978 թվականին նույն համալսարանում ստացել է իրավունքի դոկտորի աստիճան (J. D.)։

1978 թվականին աշխատել է որպես դպիր Միսսուրիի վերաքննիչ դատարանում, 1978 թվականից մինչև 1982 թվականը՝ Ջեքսոնի շրջանի դատախազի օգնական։ 1983 թվականց մինչև 1992 թվականը զբաղվել է մասնավոր իրավաբանական պրակտիկայով։

1983-1988 թվականներին՝ Միսսուրիի Ներկայացուցիչների պալատի անդամ։

1992-1998 թվականներին եղել է Ջեքսոնի շրջանի դատախազ։

1998-2006 թվականներին՝ Միսսուրիի Հաշվիչ պալատի նախագահ։

2004 թվականին անհաջող փորձ ձեռնարկեց Միսսուրիի նահանգապետ ընտրվելու համար։

2006 թվականին ընտրվել է ԱՄՆ Սենատ՝ հաղթելով հանրապետական Ջիմ Թելենտին (ընդ որում՝ ընտրարշավի նրանց գումարային ծախսերը՝ կուսակցությունների հավաքած 19,8 միլիոնը, և թեկնածուների անձնական ընտրական ֆոնդերից 26 միլիոնն այդ տարի ամենամեծն են եղել բոլոր սենատական նախընտրական քարոզարշավների մեջ)։

2012 թվականին Սենատի ընտրություններում պաշտպանել է իր մանդատը Հանրապետական Թոդ Էյքինի հետ քաղաքական դիմակայությունում, որը, լինելով աբորտների համոզված հակառակորդ, հասարակության հատուկ ուշադրություն է գրավել այն ժամանակ հանրապետականների կողմից ծավալված արշավին իր մասնակցությամբ այսպես կոչված «օրինական բռնաբարության» շուրջ, որը հազվադեպ է հանգեցնում հղիության։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Միսսուրիի համալսարանի շրջանավարտներ
Կատեգորիա:Ջորջթաունի համալսարանի շրջանավարտներ
ԱՄՆ առաջին տիկին

**ԱՄՆ առաջին տիկին** (), Սպիտակ տան տիրուհու տիտղոսը։ Չնայած նրա պարտականությունները պաշտոնապես սահմանված չեն, բայց նա կարևոր դեր է խաղում երկրի հասարակական կյանքում։ Ավանդաբար տանտիրուհու պարտականությունները կատարում է ԱՄՆ նախագահի կինը, սակայն երբեմն տիտղոսը կարող է կրել այլ կին, օրինակ՝ երբ նախագահն ամուրի է, նրա կինը մահացել է կամ չի կարող կատարել առաջին տիկնոջ պարտականությունները։ 2021 թվականի հունվարի 20-ից ԱՄՆ առաջին տիկինը Ջո Բայդենի կինն է` Ջիլ Բայդենը։

## Նկարագրություն
Տիտղոսն ընտրովի չէ և ոչ մի պաշտոնական պարտականություն չի ենթադրում։ Ավանդաբար Սպիտակ տան տիրուհին զբաղված չէ այլ աշխատանքային գործունեությամբ, նրա պարտականությունների մեջ է մտնում Սպիտակ տան բոլոր հանդիսությունների կազմակերպումը։ Առաջին տիկինը ներկա է գտնվում բազմաթիվ պաշտոնական արարողությունների ու պետական միջոցառումների ինչպես նախագահի հետ միասին, այնպես էլ ինքնուրույն։ Առաջին տիկինն ունի իր ծառայողների խումբը, այդ թվում՝ Սպիտակ տան հասարակության հետ կապերի բաժնի ղեկավարը, աշխատակիցների ղեկավարը, մամլո քարտուղարը, գլխավոր ֆլորիստ-դիզայները, շեֆ խոհարարը։ Առաջին տիկնոջ գրասենյակը նախագահի գործադիր գրասենյակի մի ճյուղն է։

«Առաջին տիկին» եզրույթն առաջին անգամ օգտագործվել է Ջեյմս Մեդիսոնի պանեգիրիկում, որը նվիրված էր կնոջը` Դոլի Մեդիսոնին։ Սակայն պաշտոնապես տերմինն սկսել է գործածվել միայն Սպիտակ տանը Հարիեթ Լեյնի հայտնվելուց հետո։

ԱՄՆ առաջին տիկնոջ տիտղոսն առաջինը կրել է Ջորջ Վաշինգտոնի կինը՝ Մարթա Վաշինգտոնը, թեև հենց եզրույթը լայն շրջանառության մեջ մտել է ավելի ուշ։ Նախագահներ Ջոն Թայլերն ու Վուդրո Վիլսոնն ունեցել են երկու առաջին տիկին. երկուսն էլ իրենց պաշտոնավարության տարիներին ամուսնացել են երկրորդ անգամ։ 2017 թվականի հունվարի 20-ին Դոնալդ Թրամփի երդմնակալությունից հետո նրա կինը՝ Մելանյա Թրամփը, դարձել է առաջին տիկինը՝ այդ պաշտոնում փոխարինելով Բարաք Օբամայի կնոջը՝ Միշել Օբամային։

Այժմ նախկին չորս առաջին տիկնանցից կենդանի են՝ Ջիմի Քարթերի կին Ռոզալին Քարթերը, Բիլ Քլինթոնի կին Հիլարի Քլինթոնը, Ջորջ Բուշ կրտսերի կին Լորա Բուշը, Բարաք Օբամայի կին Միշել Օբաման։

## Տես նաև
* ԱՄՆ-ի առաջին տիկիններ

## Ծանոթագրություններ

Կատեգորիա:ԱՄՆ-ի առաջին տիկիններ
Կատեգորիա:ԱՄՆ-ի քաղաքականություն
Կատեգորիա:ԱՄՆ-ի քաղաքական գործիչներ
Կատեգորիա:Պետությունների ղեկավարների ամուսիններ
Կատեգորիա:Ամերիկացի կանայք
Աստրիդ Տուրս

**Աստրիդ Գունիլլա Մարգարետա Տուրս** (, ), ֆինն քաղաքական գործիչ, Էդուսկունտայի Շվեդիայի ժողովրդական կուսակցության պատգամավոր, Եվրոպայի գործերի նախարար և էմիգրանտների նախարար՝ Վանհանենի և Կիվինիեմիի գրասենյակում, 2013 թվականից՝ Եվրոպայի անվտանգության և համագործակցության կազմակերպության ազգային փոքրամասնությունների գործերի կոմիսար։

## Կենսագրություն
Ծնվել է 1957 թվականի նոյեմբերի 6-ին Հելսինկիում՝ Ֆինլանդիայում՝ պրոֆեսոր Կառլ-Էրիկա Տուրսի ընտանիքում։

1996 թվականից մինչև 2004 թվականը եղել է Եվրոպական խորհրդարանի պատգամավոր՝ Ֆինլանդիայից։

2007 թվականի ապրիլի 19-ից մինչև 2010 թվականի հունիսի 22-ը եղել է Եվրոպայի գործերով և էմիգրանտների նախարար՝ Վանհանենի գրասենյակում։

2010 թվականի հունիսի 22-ից մինչև 2011 թվականի հունիսի 22-ը Կիվինիեմիի աշխատասենյակում շարունակել է կատարել նախարարի պարտականությունները։

2013 թվականի հուլիսի 17-ից ընտրվել է Ազգային փոքրամասնությունների հարցերով գերագույն հանձնակատար։ 2013 թվականի հուլիսի 17-ից ընտրվել է Եվրոպայի անվտանգության և համագործակցության կազմակերպության ազգային փոքրամասնությունների գործերի կոմիսար։
մինի|393x393փքս
2009 թվականին գրել է «Բաց նամակ ընդդեմ Ռուսաստանի քաղաքական ռեպրեսիաների»։

## Ծանոթագրություններ

## Արտաքին հղումներ
* Личная страница Астрид Турс
* Официальная страница на сайте Парламента Финляндии

Կատեգորիա:Հելսինկիի համալսարանի շրջանավարտներ
Կատեգորիա:Ֆինլանդիայի կին քաղաքական գործիչներ
Աննա Ստարիկովա

**Աննա Ստարիկովա** (, ), ուկրաինացի քաղաքական գործիչ, 2015 թվականի նոյեմբերի 10-ից Կիևի շրջանային խորհրդի նախագահ։ Կիևի շրջանային «Բատկիվշինա» կազմակերպության նախագահի տեղակալ։

## Կենսագրություն
2007 թվականին ավարտել է Ուկրաինայի արտաքին առևտրի ակադեմիայի ցերեկային բաժինը՝ «Միջազգային իրավունք» մասնագիտությամբ։ Երեք տարի անց, 2010 թվականին, բարձրագույն կրթություն է ստացել Վադիմ Գետմանանի անվան Կիևի ազգային համալսարանում՝ «ձեռնարկատիրության տնտեսագիտություն» մասնագիտությամբ։

2007 թվականից մինչև 2012 թվականը եղել է Ուկրաինայի 6-րդ գումարման ժողովրդական պատգամավոր Կոնստանտին Բոնդարևի օգնական-խորհրդատուն։ 2014 թվականի մարտից մինչև սեպտեմբեր աշխատել է որպես Կիևի շրջանային պետական վարչակազմի նախագահի տեղակալ։

Ստարիկովան երկու անգամ առաջադրվել է Օբուխովի քաղաքապետի պաշտոնում (2012 թվականին և 2015 թվականին), սակայն երկու անգամ պարտվել է։

2014 թվականին խորհրդարանական ընտրություններին «Բատկիվշինա» քաղաքական կուսակցության կողմից եղել է ժողովրդական պատգամավորի թեկնածու։

Կիեւի շրջանային խորհրդի ընտրություններում եղել է Բատկիվշչինիի առաջին թեկնածուն։ 2015 թվականի նոյեմբերի 10-ին ընտրվել է Կիևի շրջանային խորհրդի նախագահի պաշտոնում։ Նրա օգտին քվեարկել է 84 պատգամավորներից 51-ը։

### Անձնական կյանք
Ստարիկովան ամուսնացած չէ և երեխաներ չունի։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Ուկրաինայի քաղաքական գործիչներ
Զարեմա Կատուշևա

**Զարեմա Կատուշևա** (, ), ուկրաինացի քաղաքական գործիչ, Ուկրաինայի կոմունիստական կուսակցության անդամ, ունի պետական ծառայողի առաջին աստիճան։

## Կենսագրություն
1976 թվականին ավարտել է Սամարղանդի պետական համալսարանի մեխանիկա-մաթեմատիկական ֆակուլտետը (1976), մաթեմատիկոս։ Նա նաև 1993 թվականին ավարտել է Սիմֆերոպոլում կադրերի կառավարման բարձրագույն դպրոցը՝ «հաշվապահական հաշվառում» մասնագիտությամբ, ինչպես նաև 2007 թվականին գերազանցությամբ ավարտել է Խարկովի ազգային իրավաբանական ակադեմիան՝ «իրավաբան» մասնագիտությամբ։

1990 թվականից Ուկրաինայի քաղաքացի։

2002 թվականից մինչև 2006 թվականը եղել է Ուկրաինայի ժողովրդական պատգամավոր։ Զարեման ընտրվել է Ուկրաինայի կոմունիստական կուսակցության կուսակցական ցանկի 59 համարի ներքո։

2007 թվականից մինչև 2009 թվականը զբաղեցրել է Ուկրաինայի աշխատանքի և սոցիալական քաղաքականության նախարարի տեղակալի պաշտոնում։ Իր սեփական հաստատմամբ. «Եկել է աշխատել Միխայիլ Պապիևի թիմում». Ազատվել է աշխատանքից ՝ պետական ծառայության մեջ գտնվելու սահմանային տարիքը լրանալու կապակցությամբ։

Ունի որդի և դուստր։

## Ծանոթագրություններ

## Արտաքին հղումներ
* Зарема Катушева в новостях Яндекса
* Зарема Катушева: Крымские татары не должны жить, как индейцы на диком Западе, загнанные в резервации  / «Рабочая газета»

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Ուկրաինայի քաղաքական գործիչներ
Ալլա Բարխատնովա

**Ալլա Բարխատնովա** (, ), առաջին գումարման Դոնեցկի Ժողովրդական Հանրապետության Ժողովրդական խորհրդի պատգամավոր, Ազատ Դոնբաս խմբակցության քարտուղար, 2014-2018 թվականների արտաքին քաղաքականության, միջազգային կապերի, տեղեկատվական քաղաքականության և տեղեկատվական տեխնոլոգիաների հարցերով Ժողովրդական խորհրդի քարտուղար։

## Կենսագրություն
Ավարտել է Դրուժկովկա քաղաքի դպրոցը։

Ավարտել է Մոսկվայի շրջանի Լոբնյա քաղաքում «չափագիտության միջոցների ավտոմատացման Համամիութենական գիտահետազոտական ինստիտուտը»։ Ինստիտուտի ավարտից հետո զբաղվել է ձեռնարկատիրական գործունեությամբ։

2000-2006 թվականներին աշխատել է «Զարեչնի» ՍՊԸ-ում և «Կոմպոլ» ՊԿՊ ՍՊԸ-ում՝ որպես գլխավոր հաշվապահ։

2006-2010 թվականներին աշխատել է «Կոմպոլ» ՍՊԸ-ի կոմերցիոն հարցերով փոխտնօրեն, 2010 թվականից «Տեխնիկա Լանիվի համար» ՍՊԸ-ի տնօրեն։

2010-2014 թվականներին եղել է անհատ ձեռներեց գյուղատնտեսական տեխնիկայի վաճառքի ոլորտում։ Այնուհետև աշխատել է որպես գլխավոր հաշվապահ «Հեռանկար» ՍՊԸ-ում և «Սլավոնական բանջարեղեն» ՍՊԸ-ում եղել է առևտրային տնօրեն։

2014 թվականին գուդուն Դոնբասում ռազմական գործողությունների սկսվելուց հետո, «Դրուժկովկայի տարածքային համայնքի» կազմում, գլխավորում էր Սլավյանսկից և Կրամատորսկից փախստականների վերաբնակեցման աշխատանքները, օգնություն էր ցուցաբերում հարկադիր վերաբնակներին։ Ակտիվորեն մասնակցել է ԴԺՀ ինքնորոշման հանրաքվեի կազմակերպմանն ու անցկացմանը Դրուժկովկայում։

2014 թվականին աշխատել է ԴԺՀ աշխատանքի և սոցիալական քաղաքականության նախարարությունում որպես գլխավոր հաշվապահ՝ շարունակելով կամավորական գործունեությունը հարկադիր վերաբնակների օգնության հարցում։ 2014 թվականին նոյեմբերին ընտրվել է Դոնեցկի Ժողովրդական Հանրապետության առաջին գումարման Ժողովրդական խորհրդի պատգամավոր «Ազատ Դոնբաս» դաշինքից, Ժողովրդական խորհրդի բյուջեի, ֆինանսների և տնտեսական քաղաքականության կոմիտեի անդամ, Ժողովրդական խորհրդի արտաքին քաղաքականության, միջազգային կապերի, տեղեկատվական քաղաքականության և տեղեկատվական տեխնոլոգիաների հարցերով կոմիտեի քարտուղար։

2019 թվականին, հրաժարվել է աջակցել կամավոր զինվորական ծառայությանը կանանց համար Ռուսաստանում։

## Ծանոթագրություններ

Կատեգորիա:Ուկրաինայի կին քաղաքական գործիչներ
Մերի Լենդրյու

**Մերի Լենդրյու** (, ), ամերիկացի քաղաքական գործիչ, Լուիզիանա նահանգից ԱՄՆ-ի ավագ սենատորը 1997 թվականի հունվարի 3-ից մինչև 2015 թվականի հունվարի 3-ը, դեմոկրատական կուսակցության անդամ (կուսակցության պահպանողական թևի մեջ է մտնում)։

## Կենսագրություն
Լենդրյուն պատկանում է հայտնի քաղաքական ընտանիքի։ Նրա հայրը՝ Մորիսը, եղել է քաղաքապետ (1970-1978), իսկ ավելի ուշ՝ ԱՄՆ-ի բնակարանային շինարարության և քաղաքային զարգացման նախարարը (1979-1981), իսկ նրա եղբայրը՝ Միթչը, Լուիզիանայի փոխնահանգապետն էր (2004-2010), որից հետո նա ստանձնել է Նոր Օռլեանի քաղաքապետի պաշտոնը։

Ավարտել է Լուիզիանա նահանգի համալսարանը 1977 թվականին։ Նա Լուիզիանայի Ներկայացուցիչների պալատի անդամ էր (1980-1988), հետագայում նահանգի պետական գանձապետն էր (1988-1996)։ Այս մասին հայտարարել է ԱՄՆ պետքարտուղարի օգնական Վիկտորիա Նուլանդը։

Եղել է 2004 թվականի ընտրություններում դեմոկրատներից փոխնախագահի պաշտոնի հնարավոր թեկնածուներից մեկը։

Կատրինա փոթորկից և Նոր Օռլեանի ջրհեղեղներից հետո հայրենի նահանգի վերականգնման գործում կարևոր դեր է խաղացել 2005 թվականի սեպտեմբերին, կտրուկ քննադատել Է նախագահ Ջորջ Բուշ կրտսերին և դաշնային կառավարությանը աղետի հետևանքների վերացման գործում ոչ պատշաճ ակտիվության համար։

2014 թվականի մարտին Ռուսաստանի ԱԳՆ-ն ընդգրկվել է այն անձանց ցուցակում, որոնց նկատմամբ պատժամիջոցներ են սահմանվել։ Այն փակվել է Ռուսաստանի Դաշնություն՝ փոխադարձության հիման վրա՝ կապված Ուկրաինայի և Ղրիմի նկատմամբ ամերիկյան պատժամիջոցների հետ։

## Անձնական կյանք
Պատկանում է Հռոմեական կաթոլիկ եկեղեցուն։ Ամուսնացած է, ունի երկու երեխա։

## Ծանոթագրություններ

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:21-րդ դարի ամերիկացի քաղաքական գործիչներ
Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի կին քաղաքական գործիչներ